Riina Raudsik

Riina Raudsik (sündinud 5. veebruaril 1952 Tartus[viide?]) on Eesti arst ja alternatiivmeditsiini propageerija. Ta pälvis aastal 2015 avalikkuse huvi seoses osalusega MMS-i tarvitamise teemalises Facebooki-grupis. 1968. aastal lõpetas Riina Raudsik Tartu Lastemuusikakooli klaveri erialal.[viide?] 1970. aastal lõpetas Raudsik Tartu I Keskkooli[viide?] ja astus Tartu Riikliku Ülikooli kehakultuuriteaduskonda sportmängude erialale (korvpall)[viide?]. Aastal alustas Raudsik õpinguid arstiteaduskonnas[viide?]. 1977. aastal lõpetas ta Tartu Riikliku Ülikooli kirurgina.[viide?] Aastatel 1977–1978 oli ta internatuuris Tartu Kliinilises Haiglas, kus kvalifitseerus anestesioloogiks[viide?]. Aastatel 1982–1984 oli ta kliinilises ordinatuuris kardioloogia alal, baasiks Tallinna Kiirabihaigla infarktiosakond, juhendaja Jüri Gross[viide?]. Aastatel 1997–2000 spetsialiseerus perearstiks[viide?]. Aastal 2004 omandas ta töötervishoiuarsti kvalifikatsiooni[viide?]. Aastatel 1969–1971 mängis ta korvpalli Eesti noortekoondises ja TRÜ naiskonnas (treenerid Rita Sild ja Edgar Naarits)[viide?]. Aastatel 1979–1981 oli Raudsik Tallinna Kiirabihaigla kiirabijaama kardioloogia- ja reanimatoloogiabrigaadides kiirabiarst.[viide?] Aastatel 1984–1989 oli ta kardioloog Tallinna Kiirabihaigla I infarktiosakonnas ja kardioreanimatoloog sama haigla kardioreanimatsiooni osakonnas.[viide?] Alates 1989. aastast on ta Jüri tervisekeskuse juhataja ja arst.[viide?] 1991. aastal võttis ta seal kasutusele vibroakustilise ravimeetodi.[viide?] Ta on pidanud loenguid teemadel, mis puudutavad inimese tervist, energeetikat, antidepressante, tervislikku toitumist, adekvaatset veetarbimist, liikumise tähtsust, põletike olemust organismis, keha loomuliku paranemise võimalusi, keha füsioloogiat, biokeemiat, energiatootmise protsesside olemust jne.[viide?] Ta on kirjutanud ka avalikkusele suunatud artikleid ja raamatuid. Raudsik kirjutas eessõna 2009. aastal eesti keeles ilmunud Robert O. Youngi ja Shelly Redford Youngi raamatule "pH ime: tasakaalusta oma toitumist, paranda oma tervist" (tõlkija Raili Puskar, kirjastus Balti Raamat). Raamat soovitas juua MMSi ja vesinikperoksiidi[viide?]. Raamatu ilmumise järel tegid mürgistusteabekeskus, kiirabi ja Tartu Ülikooli toksikoloogid ajakirjanduses ühisavalduse, milles palusid inimestel kloordioksiidi või vesinikülihapendi lahuseid mitte mingil juhul juua. 2015. aasta septembris puhkes MMSi propageerimisega seotud meediaskandaal, kus Riina Raudsikule heideti ette MMSi tarvitamise soosimist, sest ta osales MMS-i tarvitajate Facebooki-grupis. Raudsik väitis, et on kõigest vaatlejana teema vastu huvi tundnud ega ole kunagi patsientidele MMSi soovitanud. Novembris 2015 heideti ta Eesti Arstide Liidust välja. Jüri Tervisekeskuse suhtes viidi läbi järelevalvemenetlus; Terviseamet tuvastas, et "MMSi ei ole Riina Raudsik kunagi inimestele tutvustanud ega andnud selle kasutamiseks ka soovitusi". Küll aga koostati Jüri Tervisekeskuse OÜ-le mitmeid ettekirjutusi, soovitati läbi viia perearstide ümbersertifitseerimine Eesti Perearstide Seltsi juures ning tehti Haigekassale ettepanek kontrollida Jüri Tervisekeskuses osutatavate teenuste vastavust kehtestatud tingimustele ja kontrollida kehtivate ravijuhiste järgimist. Riina Raudsiku ema Tamara Raudsik oli stomatoloog, isa Heino Raudsik näitleja ja korvpallur. Riina Raudsik, ettekanne VII ülemaailmsel muusikateraapia kongressil: „Vibroacoustic Therapy in General Medicine”, 1993 Riina Raudsik, Sloveenia I ülemaailmne vibroakustika kongress, plenaarettekanne: „Vibroacoustic Therapy in Treatment of Psychosomatic Disorders”, 2008 Aili Paju, Riina Raudsik, raamat „Stress kui asümmeetriline seisund”, 2007 Aili Paju, Riina Raudsik, raamat „Stress ja heliravi”, 2008 Riina Raudsik, raamat “pH Balance & Vibroacoustic Therapy”, 2009 E. Rüütel, R. Raudsik, I. Vinkel, „Vibroakustilise teraapia teenusearendus Jüri tervisekeskuses” 2011, Projekt EU 36996 toetusel Riina Raudsik, raamat "Eelmäng haigustele", 2013 Riina Raudsik, raamat "Energiakriis. Keha häirekell. Millest haigused alguse saavad" 2015 Riina Raudsik; raamat "Tagasi tervise juurde. Haiguste loomulik läbipõdemine on tugeva immuunsüsteemi alus", 2018 Riina Raudsik; raamat "Eelmäng haigustele. Õpi tundma oma keha märguandeid", täiendatud kordustrükk, 2019 Riina Raudsik; raamat "Kuidas olla terve. Bakterite mitmekesisus tagab tervise", 2020 Riina Raudsik, raamat "Helide tervendav jõud", 2021 "Päring inforegister.ee andmebaasis". Originaali arhiivikoopia seisuga 20. september 2020. Vaadatud 17. veebruaril 2017. "pH ime" raamatukogukataloogis Ester Hoiatus: raamat soovitab juua söövitavaid aineid Delfi 16. oktoober 2009 (loetud 23.09.2015) Marian Võsumets: "MMS-gruppi kuuluv arst: olen vaatleja" Postimees, 22. september 2015 "Arstide liit heitis MMS-i kasutamist soosinud tohtri liidust välja" Lääne Elu, 3. november 2015 "MMS gruppi kuulunud perearst Riina Raudsik sai ettekirjutused" terviseuudised.ee, 11. märts 2016 RAUDSIK, HEINO ESBL Koduleht Loomulik ravi – Riina Raudsik YouTube Üks silmapilk: Doktor Riina Raudsik, perearst Jüris pH tase organismis, Ringvaade ETV Doktor Riina Raudsik energiakriisist kehas Hallo, Kosmos! Radar. Osa 63 Hooaeg 2 Kanal 2 Jüri tervisekeskus seab patsiente ohtu ja rikub kolme seadus Eesti Päevaleht Riina Raudsik rääkis Anija rahvale soodaravist ja MMSist Maaleht Mardna: Arstidiplom ja valge kittel ei kaitse psüühilise haiguse eest Maaleht